ทำความรู้จักกับ รองเท้า Yeezy
Yeezy เป็นรองเท้า Sneaker ที่กำลังได้รับความนิยม ไม่ว่าจะปล่อยออกมากี่รุ่น ก็ถูกจับจองจนหมดในเวลาอันรวดเร็ว  แต่หลายคนอาจจะยังไม่ทราบว่า ร้องเท้า Yeezy นั้น เป็นของใคร  แล้วเกี่ยวอะไรกับนักร้อง Rapper อย่าง Kanye West ลงทุนแมนจะเล่าให้ฟัง
19 ม.ค. 2563

ทำความรู้จักกับ รองเท้า Yeezy /โดย ลงทุนแมน
Yeezy เป็นรองเท้า Sneaker ที่กำลังได้รับความนิยม
ไม่ว่าจะปล่อยออกมากี่รุ่น ก็ถูกจับจองจนหมดในเวลาอันรวดเร็ว
แต่หลายคนอาจจะยังไม่ทราบว่า ร้องเท้า Yeezy นั้น เป็นของใคร 
แล้วเกี่ยวอะไรกับนักร้อง Rapper อย่าง Kanye West
ลงทุนแมนจะเล่าให้ฟัง
╔═══════════╗
ไม่พลาดวิดีโอสาระน่ารู้จาก ลงทุนแมน 
กดติดตามที่ 
╚═══════════╝
หากใครเคยได้ฟัง เพลงฮิปฮอป
อาจจะคุ้นเคยกับนักร้องชื่อ Kanye West
ผู้แต่งเพลงที่ได้รับความนิยม อย่าง Gold Digger และ E.T.
ซึ่งเคยขึ้นอันดับหนึ่งเพลงที่ได้รับความนิยมสูงสุดในสหรัฐอเมริกา
แล้วเส้นทางของ Kanye เป็นอย่างไร 
อะไรทำให้เขาเข้ามาในวงการรองเท้า Sneaker ได้?
ถึงแม้จะเป็นศิลปินด้านการร้องเพลง
แต่ตัว Kanye เองก็มีความชอบทางด้านแฟชั่นด้วย 
ส่งผลให้เขาได้มีโอกาสร่วมงานออกแบบรองเท้ากับแบรนด์แฟชั่นชั้นนำต่างๆ
ซึ่งหนึ่งในนั้นก็มีแบรนด์อย่าง Louis Vuitton
ต่อมาเขาได้มีโอกาสมาร่วมมือกับแบรนด์รองเท้า อย่าง Nike 
ในการออกแบบรองเท้ารุ่น Nike Air Yeezy
อย่างไรก็ตาม ทั้งสองอาจจะไม่ได้ลงรอยกันเสียทีเดียว
Kanye มีปัญหากับ Nike จนต้องลาออกจากการเป็นผู้ออกแบบรองเท้า
แล้วในปี 2013 เขากลับไปเซ็นสัญญากับคู่แข่ง อย่าง Adidas ในฐานะหุ้นส่วนและผู้ออกแบบ จนกลายมาเป็นรองเท้า Adidas Yeezy ในปัจจุบัน
แล้วใครเป็นกลุ่มเป้าหมายของ Adidas Yeezy?
Yeezy วางตัวเป็นรองเท้าผ้าใบราคาสูง โดยมีราคาเริ่มต้นที่ประมาณ 6,600 บาท ต่อคู่
ในสมัยก่อน การที่จะได้รองเท้า Yeezy มาเป็นเจ้าของนั้น อาจจะไม่ใช่เรื่องง่าย เพราะในการผลิตแต่ละรุ่นจะผลิตในจำนวนที่ไม่มาก ทำให้สินค้าหมดในเวลาอันรวดเร็ว
โดยต้องอาศัย การ Raffle หรือการสุ่มผู้ที่จะได้สิทธิ์ซื้อจาก Shop ตัวแทนจำหน่ายต่างๆ เพราะรองเท้ามีจำนวนจำกัด
และนี่ก็ส่งผลให้ Yeezy มีราคาที่สูงมากในตลาดรอง
แต่ในช่วงปีที่ผ่านมานี้ Kanye ต้องการให้ทุกคนได้มีโอกาสได้ใส่รองเท้า Yeezy กันมากขึ้น 
เขาจึงตัดสินใจเพิ่มจำนวนการผลิตใหม่ โดยเริ่มจากรุ่น Yeezy Boost 350 Triple White
ซึ่งถึงแม้จะทำให้ราคาบางรุ่นในตลาดรองของ Yeezy ลดลง แต่กลับทำให้ยอดขายของ Yeezy นั้นเพิ่มสูงขึ้น
	 
เรามาดูรายได้ของ Adidas ในแต่ละปีกัน
ปี 2016 รายได้ 647,000 ล้านบาท
ปี 2017 รายได้ 743,000 ล้านบาท 
ปี 2018 รายได้ 767,000 ล้านบาท
ในปี 2018 รายได้โตขึ้นอย่างมากทั้งในแถบอเมริกาและเอเชีย 
โดยมีการเติบโตของรองเท้ากีฬากว่า 9% ซึ่งมีสัดส่วนหลักมาจาก การจำหน่ายรองเท้า Yeezy ที่สูงขึ้นอย่างมากในปี 2018
นอกจากนี้ นักลงทุนคาดว่าแบรนด์ Yeezy มีมูลค่าสูงถึงประมาณ 1.5 พันล้านดอลลาร์สหรัฐ หรือประมาณ 46,000 ล้านบาทแล้วในปัจจุบัน
ถึงแม้ว่าเขาจะไม่ได้เป็นเจ้าของอย่างเต็มตัว แต่ก็ปฏิเสธไม่ได้ว่า Yeezy นั้น ก็คือตัวตน Kanye
ความสำเร็จของแบรนด์นี้ ส่งผลให้ในปัจจุบัน Kanye กลายเป็น ศิลปินฮิปฮอป ที่รวยที่สุดอันดับที่ 4 ของโลก จากการจัดอันดับโดย นิตยสาร Forbes โดยมีทรัพย์สินทั้งหมดประมาณ 7,400 ล้านบาท
ซึ่งรายได้ส่วนหนึ่งก็มาจากส่วนแบ่งการขายรองเท้า Yeezy ที่ได้มาจาก Adidas นั่นเอง..
ปิดท้ายด้วยข้อมูลที่น่าสนใจ
หากใครคิดว่ารองเท้า Yeezy นั้นราคาแพงแล้ว ราคารองเท้าที่ Kanye เคยทำกับ Louis Vuitton ในปี 2009 อย่างรุ่น Jaspers นั้น ปัจจุบันราคาในตลาดรองอยู่ที่ประมาณ 300,000 บาท..
----------------------
ไม่พลาดวิดีโอสาระน่ารู้จาก ลงทุนแมน 
กดติดตามที่ 
----------------------
References
-
-
-
-
-Adidas Annual Report
-